« Tagasi
Täna on Mulgimaa lipu päev!
Tähtsa päeva auks kogunesid mulgid ja Tarvastu kooli õpilased Mustlasse Mulgi majaka juurde, kus heisati pidulikult Mulgimaa lipp. Kuulda sai nii mulgikeelseid laule kui ka mulgimeelseid sõnavõtte.
Tegemist oli Mulgi nädala ühe olulisema sündmusega - 11.-17. oktoobrini kestab traditsiooniline Mulgi nädal, mille jooksul toimub rohkelt erinevaid kultuurisündmusi.
Koostöös rahvusvahelise soome-ugri FUFF filmifestivali korraldaja, produtsendi ja režissöör Edina Csüllögi ja stsenarist Anti Naulaineniga toimuvad 14.-16. oktoobrini koolinoortele mõeldud filmitöötoad, mis kulmineeruvad filmiprogrammi lõpetamisega üheskoos Mulgi nädala lõpetamisega Tõrva kinos KOIT 16. oktoobril.
Lisainfot ürituse kohta leiab siit: https://www.facebook.com/events/365025798706847/
Mulgi kultuuri austajad on oodatud 17. oktoobril 12.00-15.00 Hummuli rahvamajja, kus toimub mulgi kirjavara näitus, käsitöö ja talutoodete müük ning parima hoidise valimine!
Kõikide Mulgi nädala sündmuste kohta leiab infot SIIT.
Mulgi Kultuuri Instituut kutsub üles kõiki Mulgimaa inimesi ja asutusi heiskama Mulgimaa lipud!